การรายงานการดำเนินงานของศูนย์บริการทางวิชาการ
ตามเกณฑ์ AUN-QA ปีการศึกษา 2568

6.2 Both short-term and long-term planning of academic and non-academic support services are shown to be carried out to ensure sufficiency and quality of support services for teaching, research, and community service. (มีการวางแผนทั้งระยะสั้นและระยะยาวเกี่ยวกับการบริการสนับสนุนทั้งทางด้านวิชาการและไม่ใช่ด้านวิชาการเพื่อให้มั่นใจว่ามีการบริการสนับสนุนงาน (1) ด้านการสอน (2) ด้านการวิจัย และ (3) ด้านการบริการวิชาการที่เพียงพอและมีคุณภาพ)
ศูนย์บริการทางวิชาการมีการวางแผนทั้งระยะสั้นและระยะยาว เกี่ยวกับการบริการต่างๆ เพื่อสนับสนุนทั้งทางด้านวิชาการและไม่ใช่ด้านวิชาการ เพื่อให้มั่นใจว่ามีการบริการสนับสนุนงานให้กับนักศึกษาของหลักสูตรต่างๆของทั้งมหาวิทยาลัย เพื่อรองรับการบริการทางวิชาการที่มีประสิทธิภาพให้กับนักศึกษาผ่านระบบสารสนเทศที่มีบริการในด้านต่างๆ ประกอบด้วย 1) ระบบบริหารและจัดการการเรียนการสอน มหาวิทยาลัยรังสิต (Rangsit LMS) 2) ระบบ RSU CyberU มหาวิทยาลัยรังสิต 3) ระบบการสอบวัดระดับสมรรถนะด้านดิจิทัล มหาวิทยาลัยรังสิต (RSU Digital Literacy Examination) โดยมีแผนพัฒนางานบริการทั้งระยะสั้นและระยะยาว เพื่อสนับสนุนงานให้สามารถบริการนักศึกษาได้อย่างมีประสิทธิภาพ โดยในระยะสั้น (น้อยกว่า 3 ปี) จะมุ่งเน้นการเพิ่มประสิทธิภาพการเรียนรู้ผ่านเทคโนโลยีที่ทันสมัย  รวมทั้งการวิเคราะห์ข้อมูลเชิงรุกเพื่อช่วยเหลือนักศึกษาจากพฤติกรรมการเข้าเรียนและการใช้งาน เพื่อคัดกรองกลุ่มนักศึกษาที่เสี่ยงต่อการสอบตก รวมทั้งการเชื่อมโยงระบบนิเวศการเรียนรู้ตลอดชีวิตให้เป็นรูปธรรม และในระยะยาว (3 – 5 ปี)  มุ่งขับเคลื่อนศูนย์บริการทางวิชาการสู่ระบบนิเวศการเรียนรู้อัจฉริยะ เพื่อยกระดับประสบการณ์นักศึกษาให้ก้าวสู่ระดับสากล โดยปรับโครงสร้างพื้นฐานอัจฉริยะ ยกระดับสถาปัตยกรรมของระบบให้มีความฉลาดและยืดหยุ่นสูงสุด พัฒนาระบบโดยการเข้าถึงระบบแบบไร้รอยต่อ เน้นความลื่นไหล ฟังก์ชันที่ตรงจุด และ UX ที่เป็นมิตรกับนักศึกษา รวมทั้งยกระดับเกณฑ์วัดสมรรถนะดิจิทัลให้ได้รับการรับรองมาตรฐานสากล มุ่งสร้างมูลค่าเพิ่มให้ตัวนักศึกษาเพื่อให้ "วุฒิการศึกษา" มีมูลค่ามากยิ่งขึ้น และขยายผลระบบวัดระดับสมรรถนะดิจิทัลให้กลายเป็นเครื่องมือทดสอบสำหรับบุคคลทั่วไปในอนาคต

